投資海外物業好多人會擔心賺價蝕滙，日元已經由2012年高位一美元對84日元，去到一美元對105日元，港元對日元由大約10算跌到大約7.5算。現水平已經係高位跌左超過2成，預計日元有可能跌至一美元對120日元水平，即係在現水平大約10%跌幅。即係最大跌幅係高位跌左3成幾。而可以令日元大跌超過3成，是因為百年難得一遇的日本央行量化寬鬆貨幣政策，但每次量化寬鬆的效果一次比一次差，美國量化寬鬆就係好例子。故日本政府再加碼量化寬鬆，都不會好像第一次量化寬鬆跌2成，故再大跌機不大。如現水平滙價買入，日本樓價五年內升超過一成已經可以賺價。